
FURLAN TAI TRASPARTS 


IL CAS VIRTUOS DE “FUC” 


La Saf e gjave la cartellonistiche 
ancje par furlan, pe Fuc 
(Ferrovie Udine Cividale) 

la lenghe furlane e je plui 

che protagoniste. 

LA GNOVE STAGJON DI 
“CONTILE JUSTE” 


Il tg setemanal dut par 
furlan in onde su la 
emitente local Telefriuli 
al è un classic de 
informazion par furlan. 

SITUAZION VACINIS 
DI LÀ DAL CLAP 


Ancje in Slovenie a son in 


cressi i contraris aes vacinis, 
+ | che lis calcolin nocivis, e la 


! cuviertidure cuintri lis 


i malatiis infetivis e je in câl. 





TURISIM: UNE STORIE DUTE DI CONTA 


sè Sandri Di Suald 


hel che o stimi il plui grant 

dai problemis dal turisim de 
nestre Regjon e je la mancjance di 
specificazion dal prodot Regjon, 
tant plui se si cjatisi tal miec di 
concorints plui agressîfs: il Venit 
pe art, Irentin, Carinzie, Slovenie e 
Cravuazie pal ambient. 
_Probleme presint di simpri, tant 
che la Regjon e je viodude plui 
come un misclicot di robis 
(Tex-Mex), cence une identitàt 
clare di prodot e di propueste 
comerciàl. 
_Fat che si riflet ancje tal alimentàr 
cun, par esempli, lis DOC no 
simpri leadis in maniere coerente 
al teritori; e a nivel culturàl, là che 
si à miòr impuartà che espuartà 
lis nestri ecelencis. O ricuardi che 
culture e gastronomie a apartegnin 
in maniere direte al turisim. Se 
o zontìn ancje lis micropatriis al 
interni (ognidun al va pes sòs), 


Cecot in Ciamp? 


La rivoluzion di Lui 


si capìs la confusion tes 
propuestis sedi B-t0-B 
che B-to-C (Business- 
to-business, cumierg fra 
impresis, € Business to 
Customer, vendite al 
client, ndr). 

_No bastin la 
vicinance a 


Vignesie (che al 
vùl dî publicizà la 
concorence: miòr al sarès ANCJE 
la vicinance a Vignesie che e pretint 
une tò identitàt di prodot) o il 
taramot par rindi apetibile cheste 
tiere. La consecuence e je che, al 
moment, se la Regjon e cres di un 
pont di viste turistic al è par chescj 
motîfs: crisis internazionàls, crisi 
economiche ancje tai paîs todescs, 
aument dai coscj in Cravuazie (IVA 
al 25%) e svenditis ai paîs dal Est. 
_Co lis primis si risolvaran, 

facil che la Regjon e tornarà in 











situazions di crisi. 
Tant si sta fasint 
pal fitness ma o ai la 
impression che si 
stedi confondint ce 
che e je la personalitàt 
di prodot (cemàt 
podìno rapresentà a 
un turist la Regjon in 
cuatri peraulis? Si clame 
short list) cu la customer 
care (atenzion pal client), e intun 
ambit che al è pluitost contignùt tal 
marcjât. 
_Che si pensi dome al grum di 
invistiments tal ciclisim in zonis 
di estreme nicje pes dificoltàts 
di praticalu su un target ampli. 
Duncje, la biciclete e je utile 
tes propuestis ma e je alc che tu 
zontis ae propueste principàl che 
no pues jessi dome il màr che al 
supe la plui part dal nestri turisim, 
pûr rapresentant dome une picule 


La gnove e je di chés che a fasin scjas: 
Sergio Cecotti al è disponibil a cori 
pes regjonàls dal an che al ven. Al à 
spietàt fintremai ai 14 di Lui, inovàl 
dal atac ae Bastilie di Parîs, par propo- 
ni une operazion che e sarès pardabon 
rivoluzionarie: vuidà une coalizion te- 
ritoriàl che e ledi a meti dongje i au- 
tonomiscj e ducj chei che a àn voie di 
ricostruî des fondis la coesion istitu- 
zionàl in cheste Regjon. Une Regjon 
mâl nassude e mâl sestade, ma che in 
chest moment e je sot atac di bande 
dal centralisim roman e des ambizions 
macroregjonàls dal Venit. President 
de Regjon par un an (1996) e sindic 
di Udin dal 1998 al 2008 in ché che 
e je stade la ultime esperience auto- 
nomiste di guvier locàl, il fisic teoric 
al è forsit l’unic om che al à avonde 
carisme e vision par vuidà la Regjon 


fûr dal palùt dulà che “i doi renzisims” 


(chel di Matteo Renzi ma ancje chel 
di Renzo Tondo, al dîs Cecotti) a àn 
sburtade la nestre tiere. Almancul 
chest a sperin chei di chenti che a la- 
vorin par une fuarce politiche gnove. 
Che alc di gnùf al fos daùr a boli inte 
cite dal panorame politic furlan lu vin 
plui voltis sclarît su lis pagjinis di chest 
gjornàl, che al nassè tal 1946 propit 


part dal teritori: e à di coinvolzi 

— tant che la Alpe Adria — plui 
personis pussibilis par vê risultàts 
economics. 

_Dite chest, esistino pussibilitâts 
di fà vignî fûr une identitàt 
turistiche regjonal? Jo o cròt di sì, 
e lis esperiencis sedi nestris che 
di altris Paîs cui stes problemis a 
mostrin che al è pussibil. Ma si 
scuen cambià il mût di operà. Si 
scuen scomencà a vendi emozions 
claris e che nus identifichin di 
strade. 

_Chestis, secont me, lis cjatin 

tes nestris storiis che a puedin 
proponi al marcjàt une regjon che 
e vedi une identitàt clare di prodot, 
in gràt di competi o di colaborà 
in maniere sinergjiche e no 
periferiche cu lis regjons dongje. 
_Cualis sono? O cròt che se 

i resonais sù, lis cjatarés ancje 
voaltris. Il 


par pandi la necessitàt di meti dongje 
autonomie e identitàt in cheste clîf: 
Josef Marchet lu diseve za in ché volte, 
main 70 agns o sin ancjemò daùra cirî 
une rapresentance politiche buine di 
fà pesà i interès dai furlans cuintri chei 
di Rome. Intai ultins doi trè agns, in 
tancj aministradòrs locài e je cressu- 
de la cussience di scugnî meti dongje 
une alternative dal bas a un sisteme dai 
partîts che nol rispuint plui aes dibi- 
sugnis de int ma dome a une logjiche 
autoreferenziàl. 


IN TIMP PES VOTAZIONS, AL È 
SALTÂT FÙR IL LEADER che al po- 
darès fâ di clocje a chest progjet. Drete 
e campe a àn pòre de sò autorevolece, 
e lui al à za declaràt che “il Pd al è 
daûr a murî”. Tancj consens di int che 
e veve crodùt intal dogme renzian de 
rotamazion a tornin disponibii e al co- 
vente convinci i furlans (e i triestins) 
a fidàsi di un dissen alternatîf. Isal 
avonde timp? Ise la fuarce par fàlu? 
Dome il timp nus al disarà. Dome une 
robe invezit e je sigure: e je une grande 
bisugne e forsit e je la ultime ocasion 
par imbastî un sogjet politic fuart che 
finalmentri al sedi dome a pro dai in- 
terès de nestre int. I 


m ©) 

AVOSTANIS 2017 
AI COLONOS 


E je scomençade l’edizion 
numar 26 di Avostanis, 
la storiche rassegne 
cultural. Il titul di cheste 
edizion al è: Implosion. 


© 








Jus soli 
ae furlane 





> Cui plui dal nestri popul aial 
dirit di peraule su la cuistion dal 
“jus soli” che tant si è polemizàt 
intal dibatiment politic tra i partîts 
talians? 


kk Nô furlans o sin la dimostra- 
zion storiche di chest fenomen, no 
tant intes sòs implicazions juridi- 
chis ma ben inte sostance des robis. 
Ce sino, di fat, se no il risultàt di 
un messedament continui di sanc 
e di razis, une sintesi maraveose di 
popui e ints che ca a àn cjatade la 
Patrie? 


*k* Nol è stàt ciert un procès pa- 
cific, anzit al è il risultàt di inva- 
sions e di violencis fin de rivade 
dai soldàts romans su lis tieris 
dai Celtis, dopo dai “barbars”, 
dai Venezians, dai Francés, dai 
Austriacs, dai Talians: no si sin fats 
mancjà nancje i Cosacs. 


$k Epùr, chel gnûf popul che 
al instregave lis sôs componentis 
ogni volte, al veve la capacitàt stra- 
ordenarie di assorbî, di fagocità il 
dispès malvolùt ospit sucessîf. 


sk Cuasi che si formàs intai secui 
un substràtuman coletîfbon di re- 
sisti a ogni pratiche di anulament, 

Jus soli ae furlane 


cuasi che si produsès un cjamp 
magnetic, une viscositàt di celulis 
buinis, abile no dome di assorbî il 
cuarp estrani, ma di trasformàlu. 


$k Un don di Diu che al cjate 
ancjemò rispueste inte presince 
di une lenghe, cressude, cambiade, 
inricjide di gnovis peraulis e verps, 
ma che e reste compagne e uniche 
inte sò struture lessicàl, pûr evol- 
vintsi. 


k Cheste facoltàt di assorbî, di 
mediâ, masse voltis e je stade asso- 
ciade ae idee di un popul sometût, 
incapaç di riviel: sotan. 


Xk La storie che no nus contin, 
che no nus insegnin intes scuelis 
nus dimostre cetant false che e sedi 
cheste imagjin e cemùt che no dei 
il just risalt ae fuarce coletive, a 
chel jessi cussients di rapresentà 
ducj insiemi alc che nol pues jessi 
sdrumàt di nissun agjent esterni. 


Xk Une cussience naturàl che e 
nas dal rapuart cu la tiere e cu la 
nature, dal ritmi des stagjons di un 
mont contadin che al pues ancje 
cambià struments e produzions, 
ma che al manten e al passe intal 
so Dna i elements de tradizion e 
dai valòrs. 


k Fà in maniere che cheste cus- 
sience no deventi un facil alibi 
consolatori, un ripetisi di laments 
e di ricuarts, ma che e deventi la 
jeve di impegn concret inte vite 
publiche, al è compit de politiche. 
Nestri il dové che cheste e sedi in 
man ai furlans di vuê e ancje di 
doman. El 





DANUS 
UNE MAN 





Se tu vuelis fà une 


donazion ae nestre 
riviste tu puedis falu 
midiant bonific. 
IBAN: IT32 V063 4063 
8801 0000 0001 208 
li de Casse di Sparagn 
dal FriUl-VJ - Sede di 
Glemone (UD) 
Ancje une picule cifre e 
pues mandà indevant la 
nestre (e tô) bataie par 
un Friùl plui furlan 








Furlan intai traspuarts, 


il biel esempli de Fuc: a son par riva i biliets in lenghe 


Di une bande e je la Saf che e 
gjave la cartelonistiche ancje par 
furlan, di ché altre la Fuc (Feroviis 
Udin Cividàt) che invezit e 

invie il Tren des lenghis dulà che 

la lenghe furlane e je plui che 
protagoniste. Si fevele simpri di 
traspuart public local, ma dal sigùr 
se di une bande l'ùs dal furlan al 
ven smenteàt inte realizazion de 
gnove cartelonistiche, pe Fuc si 
trate pardabon di un valòr zontàt 
par promovi no dome il servizi ma 
ancje il teritori che al ven traviersàt 
dal mieg di traspuart. 





TANT AL È VÉR CHE LA Fuc 
FRA PÔC E STAMPARÀ ANCJE 
I BILIETS PAR FURLAN: «In 
realtàt - al spieghe Maurizio 
Iacono, aministradòr di Fuc - o 
sin daùr a predisponi lis gnovis 
machinis emetidoris che a son in 
stàt di ufrî plui servizis ai utents: 
si podarà paià in plui manieris 
tant che bancomat, bégs o cjarte 
di credit, cjamà i abonaments; 

e po si trate di sistemis che a 
puedin evolvi, tant che o podarìn 
meti dentri plui simbui pe 
intermodalitàt. Dutis chestis 
operazions a puedin jessi fatis 
inte lenghe che al sielg cui che lis 


Intant, de Saf no rivin rispuestis 
par sclarî cemùt mai che la 
societàt che e gjestìs il servizi di 
traspuart local su gome e vedi 
decidùt di gjavà il furlan cuant 
che si è cjatade a mandà in stampe 
la gnove cartelonistiche. Come 
che o vevin contàt tal numar 
precedent, in chè ocasion diviersis 
realtàts come par esempli Radio 
Onde Furlane a vevin jevade la 
cuistion par cirî di capî il parcè 

di cheste decision, ma ancjemò 

no si à capît ben. Ancje Diego 
Navarria, president de Assemblee 
de Comunitàt linguistiche furlane, 
al veve mandade une letare uficiàl 
par vê sclariments: «Sì, - al dîs 
Navarria - o ai scrit ricuardant che 
cuant che si veve metût dentri il 
furlan te cartelonistiche de Saf, 
cheste sielte e jere stade preseade 
de int e ancje il fat che la lenghe 
furlane e je tutelade de lec taliane 
482 dal 1999 e di ché regjonâl, la 
29 dal 2007. Dutis e dòs a metin 
in vore i indregaments dal articul 
6 de Costituzion taliane. Dut câs, 
in dì di vuè no ai vude rispueste 
uficiàl de Saf». Te discussion che 


eo Piero Cargnelutti 






dopre: par spagnàl, todesc, inglês, 
sloven, francés e furlan». Chestis 


cinc lenghis a rapresentin benon un 
indregament che la Fuc za di timp 
e à inviàt ancje in colaborazion cu 
la Arlef su lis liniis su sine che e 
gjestìs, ven a stài la Udin-Cividàt 
e il Micotra Glemone-Tarvis par 
vignî incuintri a cui che al dopre la 
piste ciclabile Alpe Adria. 

Za dal an passât, tal colegament 
jenfri Udin e Cividat, in dutis lis 
stazions lis indicazions a son par 
cinc lenghis: «O sin stàts i prins - al 
dîs Iacono - a meti une scrite par 
sloven a Cividat, e se o vin di dîle 
dute ancje cuant che al microfon 

o visìn i viazadòrs aes stazions che 
al rive il tren, lu fasìn in dutis lis 
lenghis, ancje par furlan. Forsit, 

no vin grancj miegs e magari no si 
sint, ma nô o fasìn cussì». Pe Fuc, 
la cuistion no je dome chê di dà 
un servizi ae int, ma ancje chê di 


Pai cartei in trê lenghis, 
nissune rispueste de Saf 


promovi e di valorizà il teritori 
dulà che a corin chescj trens. Ta 
chescj agns, ancje par doprà al 
miòr il Micotra, a son stàts inviàts 
tancj acuardis cu lis realtàts locàls 
tant che il Parc des Prealps Juliis, 
la Fondazion Aquilee, il Museu 
Tiepolo, e Vile Manin. Ta chel 
cantin, si proponin sconts cirint di 
leà il tren no dome al teritori, ma 
ancje a chei che a son i produtòrs 
di iniziativis culturàls. 


IN DUT CHEST, L'ÙS DE 
LENGHE FURLANE AL 
JENTRE TANT CHE PART 
INTEGRANTE DI UN TERITORI 
PLURILINGUISTIC, E DAL 
SIGÙR NOL RAPRESENTE UN 
COST IN PLUI PES CASSIS 
PUBLICHIS: «No coste nuie 

- al dîs Iacono - . Il probleme 
nol è meti lis indicazions par 
furlan, il probleme al è chel 


e P.C. 





si è frontade ancje ai microfons di 
Radio Onde Furlane, al pâr che 

la Saf si sedi impegnade a inserî 

il furlan inte prossime stampe de 
cartelonistiche, viodût che aromai la 
gnove segnaletiche e je daûr a jessi 


finide. 

DUNCJE, PAR UN PÔCI 
UTENTS DE SAF NO CJATARAN 
IL FURLAN TES INDICAZIONS: 
«Il probleme - al dîs Diego 
Navarria - al è che la prime 
realizazion de cartelonistiche par 
furlan e jere leade a un contribût 


di vê un progjet daûr. Tal nestri 

câs, l'intindiment al jere chel di 
comunicâ la autenticitàt di un 
teritori che al esprim un paisag, une 
lenghe, une culture, un savè fà e une 
maniere di jessi. Il tentatîf che o vin 
fat nò al jere chel di costruî percors 
ator di une realtàt plurilinguistiche 
che o vin ciràt di comunicA. Se 

nol è un progjet daûr, si spindin 
bécs dome par di bant par vie che 
prime di dut e je la bisugne di vé 
une comunitàt che e à cussience di 
se e lu fâs cognossi. Cuant che e je 
une idee di fonde, nissun al dîs nuie 
come che al è sucedût a Cividàt 
dulà che no jere mai stade une 
scrite par sloven: nò le vin metude 
e no je stade nissune contrarietàt». 
Dal sigàr, il progjet de Fuc al 
dimostre che ricuardsi dal furlan 
te comunicazion publiche no je 
dome une cuistion di sensibilitàt 
pes lidrîs de comunitàt local, ma e 
je ancje la capacitàt di viodi in chê 
lenghe e in chê culture un valòr 

in plui: «O pensi al Micotra - al 
siere Iacono -, che al ven dopràt 

di austriacs, todesc e altris che a 
rivin dai paîs europeans e no dome: 
ce che o cirìn di fâur viodi al è alc 
di nò che po dopo lòr a puartin a 
cjase, tai lôr paîs». Il 


public: l'obietîf al jere chel di invià 
un percors che cumò al ven fermàt 
par dibant. Di fat, la traduzion le 
fâs sore nuie la Arlef, e po zontà 
une lenghe nol à nissun cost in 
plui cuant che si trate di stampe. 

Si va cussì a scancelà l'ùs public de 
lenghe, e i furlans po lu smentein».Il 


Ù LA SGRIFE 


VARUSCLI A SAPADE/PLODN 
Daspò 9 agns di spiete di un 
referendum plebissitari (95% di 
“sì” su 1.199 in stat di votà) il 
Parlament talian no fàs ancjemò 
buine la lec pal passag di Sapade/ 
Plodn al Friûl. La cuistion che 

e je rivade a jentrà in aule une 
prime volte e subit rimandade pe 
assence de relatore de leg, e je 
tornade in calendari ai 11 di Lui 
ae Cjamare, ma e je slitade par 
vie de discussion sul decret di leg 
pes vacinis. Robis di fasi vignî il 
varuscli pe rabie... Ma cuintri des 
lentecis dal Stàt talian no son 
vacinis! 

La picule riprese dal setor 


nautic in regjon, 
cu la rêt des marinis plui grande in Italie 


«La riprese e je, ma ancjemò debile e 
il dam che il decret Monti dal 2011 al 
à fat cu la introduzion de tasse di sta- 
zionament — ancje se cumò e je stade 
gjavade — al è stàt grant, massime par 
vie che al à rinfuarcît une forme di 
criminalizazion tai confronts di chei 
che a àn lis barcjis, che a continuin 
a vê pòre e a stà lontans di barcjis di 
proprietàt». 

In struc, Gennaro Coretti, al conte 
cussì il stàt di salùt de nautiche de 
Regjon, intune stagjon, dut câs, dulà 
che si è assistàt a buinis gnovis che 
a son rivadis propit des “Marinis”, 
i lûcs dulà che si poie la barcje e, 
simpri di plui, ancje si fasin lis va- 
cancis. Lui, paron di une marine a 
Grau, al è un dai cinc aministradòrs 
di FugMarinas, un par ogni zone che 
e compon la rét: Triest, Monfalcon, 
Grau, S. Zorç e Lignan. I amini- 
stradôrs a son, pal ordin, Roberto 
Sponza, Andrea Cugola, Gennaro 
Coretti, Fortunato Moratto e 


Giorgio Ardito. 


CUN DI FAT, TAL JUGN DAL 
2016 IN REGJON E JE NASSUDE 
FVGMARINAS, la rêt che e cjape 
dentri 19 des 23 marinis ativis tai 130 
chilometris di splaze de regjon, di 
Lignan fintremai a Mugle, par 7mil 
puescj par barcjis dai 6 ai 100 metris. 
Une coalizion che intal zîr di pôcs 
mês e à vût la fuarce di presentâsi a 
dôs des plui grandis fieris europeanis 
dal setôr, a Düsseldorf e in Austrie, 
doi dai principâi marcjâts pe nauti- 
che regjonâl. 

«O sin la plui grande realtât taliane 
di cheste fate», al zonte cun sodisfa- 
zion Coretti. «Di cheste esperience 
di metisi adun no si torne indaûr, 
par vie che o vin capît e sperimentât 
che ognidun di nô al è diferent di 
chel altri, tant di podê dî che o sin 
coleghis ma no concorints». Duncje, 
a pòc plui di un an de nassite di 
FugMarinas, al è confermàt che «si 


ee Antonella Lanfrit 


Le 

stin movint insiemi e in plene sin- 
tonie». 


CUSSÌ AL È BIELZÀ RIVAT CUAL- 
CHI AFAR in graciis de dôs fieris fa- 
tis sul imprin dal 2017 e a son bielzà 
in cont programs di esplorazion par 
il 2018. La presince dai forescj tes 
marinis regjonàls «in dì di vuè e in 
gjeneràl e je ator dal 40-50%», al 
spieghe Coretti, cui todescs e i au- 
striacs in prime file. La idee, però, e 
je di rivà a cjapà dentri simpri di plui 
ancje il marcjàt dal Est, che al da se- 
gnài un grum interessants e, soredut, 
peâts a barcjis di une cierte dimen- 
sion. «O stin pensant di jessi presints 
il prossim anin Ongjarie — al anticipe 
Coretti -, stant che a Budapest a an 
un salon nautic». In chescj agns, si 
à viodat di fat che il turisim nautic 
ongjarés, che storichementri al pon- 
tave su la Cravuazie, cumò si sta mo- 
vint di li e alà cjapàtin considerazion 
ancje il Friûl-Vignesie Julie. 


TRA I PONTS DI ACUARDI TRA 
LIS 19 MARINIS AL È IL FAT CHE 
NO ÀN NISSUNE VOIE DI JESSI 
DOME UN PARC DI BARCJIS. «O 
cirìn di tignî achì cheste tipologjie 
di turiscj, fasintji cognossi che il 
Friùl-Vignesie Julie al à plui zonis 
e che daûr il mâr e la splaze no je 
une buse nere, ma cetant di viodi e 
di cergà». Cul jutori di Promo Turismo 
Fvg,cussì lis marinis si presentin tant 
che la prime muse de regjon, par po 
fà cognossi lis bielecis storichis che 
di Siest e rive a Gardiscje passant par 
Palme e Aquilee, e daùr ancjemò al è 
il Collio e dute la pedemontane cul 
vin e la mangjative di cualitàt che si 
cjate dome chenti. E se si vûl jessi int 
di mâr e di mont, po ben, in Friùl si 
à ancje chel. 


I NAVIGADÒORS AL SOMEE CHE A 
PRESEIN, parcè che «o cirìn di dà 
i servizi al miòr pes barcjis e pai lòr 

clients, cussì che o sin puescj dulà che 
si pues propit vignî in vacancis». Wi- 
fi, Spa pal benstâ, pissinis,stanziis pal 
rilassament, albiercs e apartaments 
dentri de marine o subit dongje, e 
naturalmentri i cantîrs pes barcjis, 
ven a stài lis oficinis par chei che a 
van par màr, no mancjin. «Si capìs — 
al dîs ancjemò Coretti— che ognidun 
si diferenzie par alc: al è cui che al 
à il paradîs pe cure dal cuarp e cui 
che al à cantîrs di gale. Insiemi si fâs 
che rét che e je buine di presentàsi 
cun capacitàt intun marcjàt un grum 
esigjent». 

In cont de riprese, «i segnài plui in- 
teressants si ju à su lis barcjis gran- 
dis», al considere l'espert. Invezit, la 
riprese su lis piculis barcjis si stente 
ancjemò a viodile. «Int che e podarès 
ancje pensà a une barcje di pigulis 
dimensions o mezanis e continue a 
dî che a nol è ancjemò il moment». E 


— «E — 
Bandieris Blu di 
cualitàt pes splazis 
e puesci di barciis 
furlanis 


In Friùl-Vignesie Julie, a garantî la 
cualitàta chei che a sielzin di rivà achì 
cu la barcje a son rivàts chest an ancje 
i tant innomenîts ricognossiments 
de Bandiere Blu Fee, che in regjon 
a àn premiat in plui che lis splazis 
ancje un grum di puescj pes barcjis: 
il Marina Hannibal di Monfalcon, 
Dry Marina Aprilia Marittima 2000 
e Marina Punta Gabbiani a Aprilia 
Marittima, Marina Sant'Andrea a S. 
Zorç di Noiàr, Darsena Porto Vecchio, 
Marina Uno, Marina Punta Verde 
e Marina Punta Faro a Lignan. E 
propit a Lignan e tal so compren- 
sori e je la plui alte concentrazion di 
Bandieris blu dal mont: 7 bandieris 
aes marinis e une ae splaze. (A.L.) E 













DAL FRIJL 


Midiant de storie dai cognons furlans, 
si fàs ancje la storie dal nestri Friùl. 
Une vore a son nassùts di stranons 
dàts aes personis e, po dopo, aes fameis. 
Chest mês us proponîìn 6 cognons che 
a nassin di stranons che no sarès tante 
braùre di véju. I letôrs che si clamin 
cussì, no se varan par mål. 


(gjavats fûr di «I cognomi del Friuli» di 
Enos Costantini e Giovanni Fantini ed. La 
Bassa/LithoStampa. O ringraciìn i autòrs 
pe disponbilitàt e pe colaborazion). 


CLAPIS/CLAPIZ 

Al podarès vignî dal non sloven H/ap 
o dal apelatîf sloven A/apec (che al 
stà par “garzon/sotan’), ma ancje 
dal furlan “clape” (nadie). Te forme 
Clapis si cjatilu a Monfalcon. Te for- 
me Clapiz a Vengon, Tumieg, Vile di 
Cjargne, Cividàt. Tal 1321 Martino 
d.” Clapiz abit. Tarcento; 1395 Gio 
Clapiceo (o Clapiz) era giurato di 
S. Maria La Longa; 1819 Michele 
Clapis di Gio Batta d'anni 34 murero 
di Muzzana, sposa Sabbata Peressuti o 
Perazzo figlia di Vitale Dondo d'anni 
36 da Muzzana. 


CUDICIO 


AI va colegàt di sigàr al sloven hu- 
dic (cudicj/diaul). Cognon tipic di 
Torean. Si cjatilu ancje a Cividàt, 
Udin e Sant Zuan. Tal 1463 Liment 
Cudig e Stiefin Cudiç a Rascjà in co- 
mun di Faedis. 1650 don Nicolò Cudiz 
di Siacco in lite per due botti di vino con 
Giovanni g. Giovanni Cudiz di Siacco. 


MUSURUANA 


Si pense che al vegni di “muse ruane”, 
un colòr che par solit a àn chei che a 
bevin masse. Presint a Tor di Zuin, 
‘Sevean di Bagnarie, Dael, Palme, 
Udin. 1770 M? Micaelle Musuruana 
, priore Fraterna SS.mo Sacramento di 
S.ta Maria la Longa; 1809 Gio. Batta 
Musuruana possiede due bovi e una 
vacca in Palmada. 


STRUSSIAT 

Al val dî “fruiat/scanàt di fadie”, 
duncje il sorenon di un che al lavo- 
rave di un scûr a di chel altri. Presint 
a Flumisel. 1809 Giovanni Strussiat 


colono in Fiumicello. 


BARBOT 


Cognon che al ven fûr di un stra- 
non che nol covente stà a motivà, dal 
tipic difiet tal tabaià. Ben presint a 
Davian, si cjatilu ancje a Udin. 1541 
Antonio Barbot da S. Daniele — lapi- 
cida — teste in Cividale; 1558 Bastian 
Barbott et Consorti de Arzine fitt. Sigg. 
Prodolone. 


BATTOCLETTI 


Si pense che al sedi il diminutîf (ba- 
toglet) de peraule batali “imprest par 
bati il forment”, deventàt dopo si- 
nonim di “stupidel/basoàl”. Cul stes 
significàt si cjate ancje “batocjo”. 


Cognon tipic di Cividat. Il 


O sin lâts a viodi 
il biel spetacul 
Mamui, Schiribie 
Mataran in Musiche 
al Mittelfest 2107 





Il spetacul Mamui e jere la opare 


par furlan “in cartel” al Mittelfest 
2017. Al è stàt volùt e sostignàt de 
Provincie di Udin e, come che al à dit 
Fabrizio Pitton, President dal Consei 
Provinciàl, che al à vierte la serade cui 
salûts dal President Fontanini, impe- 
gnât tal forest, e sarà forsit la ultime 
volte che la Provincie e podarà vê un 
rûl cussì atîf intune manifestazion di 
cheste fate e puartade. 

Sul palc, la compagnie vocâl feminîl 
di Artevoce Ensamble, cu lis musichis 
di Valter Sivilotti e lis percussions di 
Francesco e Nicola Tirelli, e à cjantàt 
lirichis furlanis cun sonoritàts che a 
son passadis de balade popolàr ae 
eletroniche, cence scjas e cence mai 
pierdi armonie. 

Il Coro Panarie, diret dal mestri Paolo 
Paroni, alà compagnàt dut il spetacul 
cun cjants e cun suns, fintremai a fà 
vivi al public presint lis sensazions de 
ploie, dal aiar e dal temporàl. 

Come la musiche, ancje i moviments 
e la coreografie a àn traviersàt i secui, 
passant lizérs tant che intun sium, de 
danze popolàr a ché contemporanie. 


PROTAGONISTE PRINCIPAL, in 
chest misclig di musichis e peraulis, 
antighis e pûr modernis, Marina De 
Juli, vignude fûr de compagnie tea- 
tràl di Dario Fo e Franca Rame. 

Cuntun svol tra storie e liende, tra 
leterature e contis popolàrs e à in- 
trodusùt il teme dal spetacul che al 
jere l’amòr e lossen. È cussì, partint 
di Eve e passant par Cielo d Alcamo 
(poete bufon sicilian) e sul so vêr non 
che al jere Ciullo, si è rivâts fin ae 
storie dai conts Savorgnan del Torre 
e Savorgnan del Monte che a vares- 
sin ispiràt Shakespeare pal so Romeo 


and Juliet. 


DI MARCA DENTRI DAL SPETA- 
CUL il monolic de La Parpaja Topola, 
di Dario Fo, voltàt par furlan antîc 
di Carlo Tolazzi, che la De Juli e à 
puartàt sul palc, pûr no jessint jê par 
nuie furlane, come part principàl de 
serade, fasint ridi di gust dut il public 
di Cividàt che al à jemplàt ducj i pue- 
scj disponibii. Cu la sò bravure, la sò 
mimiche e la sò grande teatralitàt, e 
cul ritmi di un furlan sclet e vivaròs, 
sul palc si son viodûts ducj i perso- 
nacs de storie come se a fossin li e nol 
è stàt dificilimagjinàsi la muse di chel 
puar batali di Zuan Pieri. 

Une interpretazion che e à mostràt 
cemùt che il furlan al pues jessi do- 
pràt ai plui alts nivei culturài, che e à 
fat ridi ducj, e che a plui di cualchi- 
dun i à fat vignî ogni pêl un pan. Il 





Par viodi i altris contignùts 
de “La Patrie dal Friùl°”, 


abonaitsi. Dutis lis informazions si cjatin li dal sît 





www.lapatriedalfriul.org 

Per vedere gli altri contenuti 
de “La Patrie dal Friùl°”, 
abbonatevi. Tutte le informazioni si trovano sul sito 


www.lapatriedalfriul.org 

le vedis lete dome cualchi volte, 


aboniti o rinove l'abonament 






a un mensîl unic: almancul une volte 





al mês, lei par furlan! 


